Abdellatif Baka

Abdellatif Baka (født 7. mai 1994 i El Eulma) er en algerisk handicapidrettsutøver, som konkurrerer i friidrett. Han konkurrerer i klassene T12 og T13, som er for synshemmede utøvere. Han har to VM-gull fra 2013 og har også gull fra Paralympics i 2012 og 2016. 

Han begynte med friidrett 11 år gammel. Hans bror, Fouad Baka, er også paralympisk friidrettsutøver, og deltok ved Paralympiske sommerleker 2016. 

 Idrettskarriere 
2012
Baka deltok ved Paralympiske sommerleker 2012 i London. Der vant han 800 meter i klassen T13, med ny personlig rekord på 1:53,01. Han deltok også på 1500 meter, og satte personlig rekord i innledningsheatet med 3:58,72, men gikk ikke videre til finalen. 

2013
Ved Para-VM i friidrett 2013 i Lyon vant han både 800 og 1500 meter. På 1500 meter satte han ny mesterskapsrekord med tiden 3:53,05.IPC - 2013 IPC Athletics World Championships Lyon, besøkt 15. september 2016.

2015
Han deltok igjen ved Para-VM i friidrett 2015 i Doha, og fikk to nye internasjonale medaljer. Han fikk sølv på 800 meter, ca et sekund bak russiske Egor Sharov, og han fikk også sølv på 1500 meter, bak marokkanske Abdelillah Mame. 

2016
Ved Paralympiske sommerleker 2016 i Rio de Janeiro vant han 1500 meter i klassen T12/13, der han satte ny verdensrekord i klassen T13 med tiden 3:48,29.Rio 2016 - Men's 1500m - T12/13 - Standings   , besøkt 15. september 2016. Han deltar også på 400 meter, der han hadde nest raskest tid i kvalifiseringen, og gikk til finalen. 

2017
Han deltok i Para-VM i friidrett 2017, og fikk der gull på 1500 meter i T13-klassen, og sølv på 800 meter, bak Fouad Baka.

 Referanser 

 Eksterne lenker 
  Profil og resultater hos IPC
  Rio 2016 - Abdellatif Baka (arkivert)
  London 2012 - Abdellatif Baka (arkivert)

Kategori:Algeriske handikappidrettsutøvere
Kategori:Algeriske friidrettsutøvere
Kategori:Deltakere for Algerie under Paralympiske sommerleker 2016
Kategori:Paralympiske mestere for Algerie
Kategori:Verdensmestere i friidrett for Algerie
Kategori:Fødsler i 1994